Geen borgtog vir Mpuma-taxibestuurder‘n Taxi het op 4 Oktober 2014 ‘n vragmotor reg van voor getref op die pad tussen Perdekop en Standerton. Foto: @lindyyak op Twitter. Die bestuurder van ŉ minibustaxi wat betrokke was in ŉ ongeluk waartydens 11 persone in Mpumalanga gesterf het, se aansoek om borgtog is Maandag in die Standerton-landdroshof in Mpumalanga afgekeur. “Tsepang Motloung bly in aanhouding tot sy volgende verskyning op 15 Oktober,” het beamptes van die hof gesê. Elf mense is Vrydag dood en ses is beseer toe Motloung se taxi ŉ vragmotor op die R23 tussen Perdekop en Standerton reg van voor getref het. Hy het glo versuim om by ŉ “stop en gaan”-padkonstruksiekontrolepunt stil te hou en het in die enkelbaan bly ry. Lees ook: Standerton-ongeluk: Taxibestuurder vas 11 sterf in trompop botsing